cyanic-selkie/wikianc huggingface dataset:
Хари Потер и Каменот на мудроста (филм)
Разлики од книгата
Покрај ова, во повеќето случаи со правење филм заснован врз некоја книга, секогаш има разлики од синопсисот на филмот и оригиналниот изворен материјал. Првото поглавје во книгата започнува од гледна точка на Вернон и Петунија Дарсли, ова поглавје ни покажува каков им бил животот токму еден ден пред да го добијат Хари и како обичните луѓе реагираат на некој вид магии. Во филмот овој дел го нема, наместо ова, филмот започнува со професорот Дамбладор, професорката Мекгонагл и Хагрид оставајќи го Хари кај Дарслиеви. Следно во книгата гледаме еден месец од летото на Хари, вклучувајќи неколку обиди на тетин Вернон да ги скрие писмата кои доаѓаат од Хогвартс, кои ги нема во филмот. Боата од Бразил од книгата станува анаконда од Бурма во филмот. Не е вклучен конфликтот меѓу Хари и Драко, вклучувајќи го и нивното оригинално прво сретнување во продавницата на Мадам Малкин за училишни униформи. Ликот на Пиерс Полкис (другар на Дадли кој го задева Хари) е избришан и мал дел од улогата на Николас Фламел е изменет или целосно отстранет. Што се однесува до Норбет, тој се појавува во филмот исто колку и во книгата, но во филмот е споменато дека Норбет е всушност предаден на Дамбладор додека во книгата Хари, Рон и Хермиона мораат да одат да го однесат Норбет во астрономската кула и да го предадат на пријатели на Чарли Визли. Раулинг ја опиша сцената како „еден дел од книгата за кој таа почувствувала дека може лесно да биде сменет.“ Поради ова, причината за казна во забранетата шума исто така е променета. Во романот, Хари и Хермиона се казнени бидејќи се фатени од Филч како излегуваат од астрономската кула навечер после дозволеното време, додека во филмот, Хари, Рон и Хермиона се казнени бидејќи се фатени од страна на Малфој како навечер се во колибата на Хагрид. Песната на капата бирачка е „отсечена“, како и загатката со напивките на Снејп и собата со тролот на Квирел по пат во собата на каменот. Тетка Петунија и тетин Вернон како и кентаурот Фиренз се визуално изменети. Во книгата се прикажани како поруси луѓе, додека во книгата како потемни.
Маркетинг
Првиот постер пуштен за филмот бил на 30 декември 2000 година, додека првиот трејлер бил пуштен преку сателит на 29 февруари 2001, а потоа во кината заедно со филмот Спот. Музиката од филмот била пуштена на 30 октомври 2001 година. Видео игра заснована врз филмот била пуштена во 2001 година од страна на Electronic Arts за неколку конзули. Друга игра за GameCube, PlayStation 2 и Xbox била пуштена во 2003 година. Mattel ги добива правата да произведува играчки засновани врз филмот, и да бидат продавани ексклузивно преку продавниците на Warner Brothers. Warner Bros. потпишале договор вреден 150 милиони американски долари со Coca-Cola да го промовираат филмот, и со Lego да произведе серијал на градби и сцени од филмот, како и Lego Creator видеоигра заснована врз филмот.
Урби Емануелсон
Урби Емануелсон (роден на ) — холандски фудбалер кој игра на позиција одбрана и во моментот настапува во екипата на ФК Утрехт.
Музеј на видеоигрите во Рим
Музеј на видеоигрите во Рим (официјално скратено како ВИГАМУС) — интерактивен музеј за видеоигри што ја прикажува историјата на видеоигрите. Првиот официјален оглас за музејот бил на италијанската конференција за разработувачи на видео-игри (IVDC) во 2010 година, а музејот ги отворил вратите за јавноста во октомври 2012 година.
Сместен во голем изложбен центар, музејот е поделен на различни епохи од историјата на видеоигрите, почнувајќи од Магнавокс одисејата. Колекцијата прикажува 440 парчиња на видео игра ефемера и има повеќе од 100 панели со информации за историјата и позадината на прикажаните предмети. 15 ретроспективи на видеоигри им даваат на гледачите знаење од прво лице за правење на одредени игри.
Покрај редовните изложби, музејот има и различни интерактивни области за аркадни игри, игри со конзоли и просторија за Oculus VR.
Некои од уникатните елементи вклучени во музејот вклучуваат DOOM господар дискови и Crytek демо дискови.
Турнири на видеоигри и конвенции
Во ноември 2016 година, музејот ќе соработува со групата Леонардо Калтагироне за лансирање GAMEROME, нова конвенција за видеоигри.
Конзола
Интерактивните области на конзолата имаат 36 станици за употреба на посетителите, со нови игри што често се додаваат. Постојат различни тематски агли и простории, како што се Атасиновиот кредо и челичниот баталјон.
Аркада
VIGAMUS има голема колекција на Аркадни кабинети од 80-тите и 90-тите и некои од нивните избрани игри вклучуваат:
Окулус соба
Лансирана во јуни 2016 година, оваа просторија го поседува Oculus Rift DK2, спонзориран од ASUS, посетителите имаат шанса да играат разни игри во VR.
Кумихимо
Кумихимо е еден вид врвца што служи да го прицврстува обито, дебелата лента што се става на половината врз кимоното. Овој додаток на кимоната првпат почнал да се употребува кога Јапонците го примиле будизмот. Прво го носеле монасите, а потоа аристократите и нивните жени, како и самураите. Кумихимото се плете со свилени конци. Освен на кимоната, тоа може да се користи и како моден додаток за околу врат или на рака.
NGC 7122
NGC 7122 — двојна ѕвезда во соѕвездието Јарец, заведена во Новиот општ каталог на длабоконебесни тела.
Откривање
Објектот е откриен на 24 ноември 1854 година од страна на Едвард Џошуа Купер, со помош на рефрактор, чијашто леќа имала пречник од 13,5 см.
Податоци од набљудување
Според морфолошката класификација на галаксиите, NGC 7122 е од видот *2.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 21 ч 45 м 47,8 с, а неговата деклинација, односно висината на лакот на тој агол, -8° 49' 47".
Други поделби
Проучување на NGC 7122 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 301; додека во Каталогот на основни ѕвезди (GSC) е групиран под бројот 5788. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1123.
Прут
Прут — река во источна Европа со должина од 953 километри. Дел од реката тече по границата на Романија со Украина и Молдавија. Прут извира од источните падини на планината Говерла, во состав на Карпатите во Украина. Реката тече југоисточно и се влева во Дунав близу селото Ѓурѓулешт во Молдавија. Хидрографскиот басен на реката е 27,500 км2 од кои 10,990 км2 се во Романија а 7,790 км2 во Молдавија. Најголем град по течението на Прут е Черновци. 695 километри од вкупната должина на реката ја оформуваат романско-молдавската граница.
Една од позначајните битки во Руско-турската војна (1710-1711) се одиграла на реката Прут, кога руската војска предводена од Петар Велики и Борис Шереметјев се здружила со молдавскиот владетел Димитрие Кантемир да се бори против османлиската војска предводена од големиот везир Мехмед паша. Војниците на Петар биле на западниот, а војниците на Шереметјев на источниот брег на реката. Османлиите прво ги поразиле четите на Шереметјев, кој се повлекол на другиот брег и со Петар поставиле одбрана, која набргу била совладана од турскиот аскер. Две дена потоа бил потпишан договорот од Прут со кој бил означен крајот на војната. Русија требало да ги врати териториите околу Азовско Море, а Димитрие Кантемир по поразот побегнал во Москва.
Роберто Кавали
Роберто Кавали (итал. Roberto Cavalli роден во на ) — италијански моден творец.
Животопис
Роберто Кавали е роден во Фиренца и потекнува од уметничко семејство: неговиот дедо, Џузепе Роси, бил уметник чии дела биле изложени во Галеријата Уфици во Фиренца. Верен на семејната традиција, но сепак насочен кон создавање на свој автентичен креативен пат, Роберто одлучува да се запише на Ликовната академија во својот роден град, а како специјалност ги избира текстилните апликации на слики. Уште како студент успева да реализира серија од маици со цветни апликации во соработка со најголемите италијански производители на текстил.
Роберто Кавали сака да експериментира и да внесува иновации во светот на модата.
IC 1150
IC 1150 — галаксија во соѕвездието Златна Рипка, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 1150 се споменува и како ESO 157-25, FAIR 770.
Откривање
Објектот е откриен на 7 декември 1899 година од страна на Делајл Стјуарт.
Податоци од набљудување
Според морфолошката класификација на галаксиите, IC 1150 е од видот SBc. Видливиот сјај со голо око изнесува 14,6 mag, а оној во рамките на интервалот од минималната до максималната честота 15,3 mag, додека површинскиот сјај изнесува 13,7 m/лм2. IC 1150 има привидни димензии од 0,8' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 4 ч 23 м 32,2 с, а неговата деклинација, односно висината на лакот на тој агол, -54° 44' 0". Положбениот агол на објектот е во износ од 129°.
Други поделби
Проучување на IC 1150 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 15019.
Мелани Амаро
Мелани Ан Амаро (родена на 26 јуни. 1992) е пејачка родена на Британските Девствени Острови која победи во првата сезона на Икс Фактор (САД) во 2011 г., обезбедувајќи си музички договор со „Syco Music“ и „Епик Рекордс“ вреден 5 милиони американски долари долари.
Ран живот
Амаро е родена во Форт Лодердејл, Флорида, а од своите три години, израсната е во Тортола, Британските Девствени Острови. Амаро била пратена на Британските Девствени Острови да живее со својата баба Катерина, откако нејзините родители Хиполито Амаро и Дебра Силвестер Амаро сфатиле дека немаат финансии за да ја одгледуваат. Амаро ги гледала своите родители само за летните и божиќните одмори. Исто така, таа има двајца браќа, Марк и Мајк, и помала сестра, Маја. Нејзината мајка Дебра се присеќа дека кога нејзината ќерка имала околу шест месеца, таа станувала во два часот по полноќ и почнувала да ѝ пее во нејзиното креветче. Покрај тоа, уште откако била многу мала, Амаро пеела низ својата куќа, користејќи чешел како микрофон. Мелани сфатила дека се вљубила во пеењето и глумата кога била околу единаесет години, и вели дека благодарна ѝ е на мајка ѝ што ја охрабрувала да го следи својот сон за пеење. Амаро никогаш не се пријавила на некој натпревар за пеење, но пеела на свадби, во цркви и други настани. Мелани заврши во средното училиште Plantation High School во 2010 година. Во март 2012 година, нејзиниот наставник по хор, Гари Ривенбарк, за кого таа вели дека е одговорен за оформувањето на нејзиниот глас, почина од лимфома на 48 години.
2011: Икс Фактор
Во јуни 2011 година, мајка ѝ ја убедила Амаро да се пријави на првата сезона на Икс Фактор САД. Првиот настап со песната "Listen" од Бијонсе Ноулс ѝ беше пред судиите: Сајмон Кауел, Пола Абдул, Никол Шерзингер и Ел.Еј. Откако стана една од 32та финалисти, ја изведе песната "Will You Be There" од Мајкл Џексон во куќата на судиите, пред својот ментор Кауел. Амаро првично не беше избрана да биде дел од 16те финалисти и беше елиминирана од категоријата на девојките. Сепак, две недели потоа, Кауел ја изненади во нејзиниот дом во Флорида, поканувајќи ја да се врати во натпреваарот откако одлучул дека направил "огромна" грешка со тоа што не ја задржал.
Амаро напредуваше на шоута во живо во категоријата на девојките на Кауел, заедно со Рејчел Кроу, Дру, Тиа Толивер и Симон Батл. Вклучувањето на Амаро го покачи бројот на натпреварувачите на 17 на првото шоу во живо. На 15 декември, Амаро влезе во финалето заедно со Крис Рене и Џош Краџик. Следната недела таа беше прогласена победник. Нејзината награда беше музички договор со продуцентските куќи Syco Music и Sony Music вреден 5 милиони американски долари, што воедно е и највредната гарантирана награда во историјата на телевизијата. Брзо по победата, продуцентската куќа на Sony Music - Epic Records изјави дека официјално потпишале договор со Амаро, којашто таму ќе работи заедно со Ел.Еј. Рид. Покрај договорот, Амаро исто така се појави и во рекламата на Пепси заедно со Елтон Џон, којашто се прикажуваше за време на Супер Бол XLVI на NBC.
Изведби на Икс Фактор
Мелани Амаро ги изведе следниве песни на Икс Фактор:
undefinedМелани првично беше елиминирана но потоа ја вратија во шоута во живо.
2012–денес: По Икс Фактор, Truly
Амаро го издаде својот прв албум на крајот на 2012 година, на којшто има песни со поинаков стил од оној на кој публиката е навикната да го слуша од неа. Како дел од нејзината награда, рекламата на Пепси во која се појавува Амаро се емитуваше за време на Super Bowl XLVI на NBC‏‎. На рекламата, Амра пее и игра на песната "Respect", заедно со Елтон Џон, Флејвор Флејв и Ани Ајлонзех. Песната беше достапна за преземање почнувајќи од 2 февруару 2012 г., иако Амаро потврди дека таа нема да биде нејзиниот прв сингл. До 29 март 2012г. препреаната везија на "Respect" од страна на Мелани достигна трето место на Билборд денс/клуб листата. На 1 август испадна првиот сингл на Амаро наречен "Don't Fail Me Now", напишан од Ливи Френк и продуцирана од Родни Џеркинс. Нејзиниот прв албум ќе излезе на почетокот на 2013 г.. Мелани неодамна изјави дека РнБ пејачката Сиара ќе соработува со неа на албумот. На 19 октомври беше премиерата на спотот на Мелани за песната "Don't Fail Me Now" на нејзиниот официјален ВЕВО профил. На 6 декември таа настапуваше во живо на Икс Фактор.
British Airways
British Airways (Македонски: Бритиш Ервејз), е официјален национален авиопревозник на Велика Британија и една од најголемите авиокомпании во светот. Главни централи на авиокомпанијата се аеродромите: Лондон Хитроу и Лондон Гетвик. Групацијата British Airways беше формирана на 1 септември 1972 година од страна ан корпорациите BOAC и ВЕА. Овие две компании се здружија и ја формираа авиокомпанијта British Airways. Компанијата беше приватизирана во февруари 1987. Се прошири набрзо потоа со купувањето на авиокомпанијата British Caledonian во 1988 година. Формирањето на Virgin Atlantic од страна на Richard Branson, во 1984 година, значеше и започнување на тензични односи со British Airways, кои завршија во 1993 со формално извинување од страна на British Airways, за употреба на 'кампања со гнасни трикови' против Virgin. British Airways низ текот на годините се снабдуваше со авиони од Boeing, сè до 1998 година кога се одлучи за нарачка на Airbus авиони. Во 2008 година, British Airways ја воведе својата ќерка - авиокомпанија OpenSkies која ќе ја користи на релации помеѓу поважните Европски центри и САД, во согласност со новиот договор за отворено небо. Засега единствениот авион во флотата на OpenSkies е авион од типот Боинг 757. British Airways се соочува со големи проблеми во изминативе години. Асоцијацијата на Европски Авиокомпании ја нарече British Airways, авиокомпанија со најголем процент на загубен багаж, двојно повеќе отколку просекот на другите авиокомпании. Тие се исто така една од најлошата авиокомпанија во класата на кратки/средни одредишта и беа рангирани на 17 место од 21 авиокомпанија. Најголемиот проблем на British Airways e нејзината база на аеродромот Хитроу во Лондон, кој е синоним на аеродром на задоцнувања и одложувања на летовите.
Историја
На 31 март 1924 година, четирите авиокомпании (Instone Air Line, Handley Page Transport, Daimler Airways и British Marine Air Navigation Co Ltd.), пионери на комерцијалната авијација во Велика Британија, се споија во една авиокомпанија наречена Imperial Airways. Во меѓувреме, одреден број на помали авиокомпании од Велика Британија започнаа со летови. Овие мали авиокомпании се споија во 1935 година за да ја направат оригиналната British Airways Ltd. Во 1939 година, Британската влада одлучува да ги национализира двете авиокомпании и да ја формира Британската Прекуокеанска Воздухопловна Корпорација (BOAC). После војната, ВОАС продолжува да оперира на прекуокеански одредишта, со исклучок на одредиштате во Јужна Америка, кои беа оперирани од страна на British South American Airways, која стана дел од корпорацијата во 1949 година. Одредиштате во Европа и Обединетото Кралство беа опслужувани од страна на British European Airways Corporation (BEA).
Приватизација
Сер Џон Кинг, подоцна Лорд Кинг, кој беше назначен за претседател во 1981 година, единствената задача му беше да ја припреми авиокомпанијата за приватизација. Кинг го вработи Колин Маршал како извршен директор во 1983 година. Кинг беше најзаслужен за пресвртот во авиокомпанијата и заспаниот џин кој трпеше многу загуби го претвори во една од најпрофитабилните авиокомпании во светот. Преку 23,000 вработени беа отпуштени во почетокот на 80-тите години од минатиот век, а во исто време флотата беше модернизирана. Националниот авиопревозник се појави на Лондонската берза во февруари 1987 година, од страна на Конзервативната влада.
Промени и подружници
Во текот на 90-тите години, British Airways стана најпрофитабилна авиокомпанија под слоганот "Најомилена светска компанија". Во 1992 година, ВА се одлучува да ја купи малата Германска авиокомпанија, Delta Air Transport, и ја преименува во Deutsche BA. Таа беше продадена во 2003 година, а за време на нејзиното раководење таа стана втора по големина авиокомпанија во Германија, веднаш зад Луфтханза. Во 1995 година, British Airways формира подружница во Тајван, наречена British Asia Airways, за да оперира на релацијата Лондон - Тајпеј. Поради политичкита чувствителност, авиокомпанијата го промени своето име.
Ерата на Боб Ејлинг
Во 1996 година, British Airways, со нивниот новоназначен извршен директор, Боб Ејлинг, влегоа во период на турбуленција. Се зголемување компетитивноста на пазарот, високите цени на нафта и силната фунта го намалија профитот. Менаџментот на компанијата и синдикатот се судрија меѓусебе, што придонесе за стотици милиони фунти загуба. Позитивната страна од раководењето на Ејлинг беше заштедата од 750 милиони фунти како и воведувањето на подружницата Go Fly во 1998 година. Оваа подружница беше наменета за секторот со нискобуџетни компании. После четири години на успешно управување со авиокомпанијата, Go Fly беше продадена на британска инвеститори кои потоа се здружија со EasyJet: Ејлинг исто така откажа неколку нарачки на Боинг 747, на сметка на зголемување на нарачката на Боинг 777 и разционализација на флотата за кратки одредишта со нарачка на авиони од Ербас А320 фамилијата.
Ерата на Род Едингтон
Во 1999 година, British Airways пријави намалување на профитот за цели 50%, најлоша сезона по приватизацијата. Во март 2000 година, Боб Ејлинг беше отстранет од позицијата на извршен директор. British Airways го назначи Род Едингтон за негов заменик, во мај истата година. Едингтон продолжи со намалувањето на бројот на вработени. На 8 септември 2004 година, British Airways објави дека ги продава 18.5% од акциите кои го има во Австралиската авиокомпанија Qantas, но ќе продолжи да лета на одредиштето Лондон - Сиднеј. Од трансакцијата, авиокомпанијата доби околу 425 милиони фунти, кои послужија како добра финансиска инјекција за да се намалат задолжувањата. Во 2005, по пензионирањето на Род Елингтон, улогата на извршен директор ја презеде дотогашниот извршен директор на Air Lingus, Вили Волш.
Ерата на Вили Волш
Во септември 2005 година, новиот извршен директор на British Airways, донесе одлука за промени во управувањето на компанијата, со што би се заштедиле околу 300 милиони фунти, колку што чини инвестицијата за терминалот 5. Тој ги стави на продажба двете подружници на British Airways, "BA Connect" и "Flybe", со мала забелешка дека компанијата задрша 15% од акциите на Flybe, по нејзината продажба. Од 2004 година, па наваму, British Airways нуди полн аранжман на летовите низ Британија (вклучува бесплатни храна и пијалаци) како одговор на ниските цени на нискобуџетните компании. Авиокомпанијата ја доби наградата Skytrax авиокомпанија на годината за 2006 година
Терминал 5
Терминалот 5 беше изграден ексклузивно за British Airways, со вкупна инвестиција од 4.3 билиони фунти и официјално отворен од Кралицата Елизабета II на 14 март 2008. Официјално во употреба беше пуштен на 27 март 2008 година, а веднаш со отворањето службите на терминалот се соочија со сериозни проблеми. Во првите 5 дена на работа, беше направен извештај кој велеше дека 28,000 парчиња багаж беа изгубени, како и 300 лета беа откажани. И покрај големите проблеми на почетокот, новиот терминал со текот на времето се усоврши и работи во согласност со сите прописи. Точноста со времето на заминување и пристигање на авионите се подобрува.
Одредишта
Погледни опширно: Одредишта на British Airways и Одредишта на подружниците на British Airways.
Флота
Со исклучок на Боинг 707 и Боинг 747, авиокомпанијата беше формирано со исклучиво авиони произведени во Велика Британија. Во текот на 80-тите години на минатиот век, во флотата влегоа и авионите од типот Боинг 737 и Боинг 757, проследени со Боинг 747, Боинг 767 и Боинг 777 во 90-тите години. И покрај тоа што оперира со голем број на авиони произведени од Боинг, British Airways кон крајот на 80-тите години започна да вклучува и авиони од авиопроизводителите McDonnell Douglas и Airbus. Во септември 2007 година, авиокомпанијата направн нарачка на 12 Airbus A380 авиони, плус додатни 7 опции за истиот тип на авиони. Заклучно со 31 март 2008 година, флотата на British Airways се состои од овие авиони:
Хариет Сундстрем
Хариет Сундстрем ( – ) — шведски пејзажен уметник.
Биографија
Таа била помлада ќерка на Карл Рудолф Сундстрем (1841-1889) и Каролина Софија Хегстрем (1849-1943), кои двајцата беа едукатори. Нејзиниот татко бил орнитолог и доктор по зоологија. Нејзината мајка била новинарка и странска уредничка во Стокхолмс-Тидинген. Таа била сестра на Елен Аман (1870–1932) која станала ко-основач на Германското здружение на католички жени.
Сундстрем студирала на Текниска Сколан во Стокхолм, во Париз на Академијата Колароси со уметниците Франц Рубо и Хајнрих фон Цигел и со Чарлс Туби во Минхен. Таа исто така била студентка на уметникот Андерс Зорн.
Таа била дел од уметничката група „Де Фри“, а исто така ја создала организацијата Originalträsnitt во 1911 година. Таа била потпретседател на Графиска Салскапет во 1928 до 1937 година. Нејзината уметност е изложена во Nationalmuseum, Модерна Museet, Zornmuseet, во музеите во Малме и Norrköping, а исто така на Konstakademien. Хариет Сундстрем починала во Стокхолм во 1961 година. Делото на Хариет секогаш било потпишано со „HS“ или „H.Sundström“.
Густава Јохана Стенборг
Родена е од секретарот Јохан Фредрик Стенборг и Хенрика Хелман. Стенборг била текстилна уметничка ( везење ). Таа била студентка на Кралската шведска академија на уметностите кога учествувала на нивната уметничка изложба во 1790 година со дело во бел сатен, за што и била доделена наградата за сеќавање на Кралската академија. Таа била во брак со сопственикот на имотот Хенрик Вилхелм Хар, Џуниор во 1793 година и со службеникот на имотот Пер Ото Икерберг во 1815 година.
Сидарта (музичка група)
Siddharta е рок бенд основан во 1995. Бендот го сочинуваат пет члена. Името го добиле по популарната новела од германскиот автор Херман Хесе, со наслов Siddharta.
Сегашни Членови
Примож Бенко - Гитара
Јани Хејс - Бас
Боштјан Меглич - Тапани и перкусии
Поранешни членови
Примож Мајерич - Бас
Цен Ресник - Саксофон, клавијатура
Трабзон
Трабзон ( турски: Trabzon) е град во североисточна Турција на Црно Море, административен центар на покраината Трапзон. Градот има население од 400 187 жители (2006 г.).
Википедија на словачки јазик
(Slovenská Wikipédia) е верзија на Википедија достапна на словачки јазик и е слободна енциклопедија, која денес има преку 120,000 статии и го зазема 30-место на листатана Википедии според бројот на статии. .
Црква „Св. Ѓорѓи“ - Годивје
'''Св. Ѓорѓи''' — црква во охридското село Годивје, Општина Дебрца. Му припаѓа на Охридското архијерејско намесништво во Дебарско-кичевската епархија на МПЦ - ОА. Прогласена е за културно наследство на Македонија.
Сместена е на возвишение во северниот дел на селото, во непосредна близина на гробиштата.
Точната година на изградба и живописување не е позната, но врз основа на стилска анализа на фрескоживописот се смета дека е од втората половина на XV век. Градена е од кршен и делкан камен со малтер, и во архитектурен поглед е идентична на црквите „Св. Константин и Елена“ и „Св. Богородица Болничка“ во Охрид. Врската со Охридскатата школа се потврдува и со присуството на Свети Климент Охридски, кој е до самиот иконостас, место кое секогаш се чува за Дејзис — Страшниот суд, во која се насликани Исус Христос, а од двете страни св. Богородица и св. Јован Крстител како се молат за спас на грешните души. Друга особеност на живописот е тоа што во олтарниот простор на висината на цоклето, на украсно обработена површина од источниот ѕид се претставени фигури на двоглави орли (стари симболи на царската власт) и јагне со иницијалите на Христос – Добриот пастир.
NGC 4808
NGC 4808 — спирална галаксија во соѕвездието Девица, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4808 се споменува и како UGC 8054, MCG 1-33-28, CGCG 43-71, IRAS 12532+0434.
Откривање
Објектот е откриен на 17 април 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4808 е од видот Sc. Видливиот сјај со голо око изнесува 11,7 m, а оној во рамките на интервалот од минималната до максималната честота 12,4 m, додека површинскиот сјај изнесува 12,9 m/лм2. NGC 4808 има привидни димензии од 2,8' х 1,1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 55 м 48,9 с, а неговата деклинација, односно висината на лакот на тој агол, +4° 18' 13"". Положбениот агол на објектот е во износ од 127°.
Други поделби
Проучување на NGC 4808 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 44086. Во рамките на атласот на длабокото небо, Уранометрија 2000.00, објектот припаѓа на групата означена со бројот 239; додека во Каталогот на основни ѕвезди (GSC) е групиран под бројот 294. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 104.
Харц (округ)
Харц (Landkreis Harz) — округ во покраината Саксонија-Анхалт, Германија. Наречен е по планинската област Харц.
Историја
Округот бил основан со спојување на поранешните окрузи Халберштат, Вернигероде и Кведлинбург, како и градот Фалкенштајн (од округот Ашерслебен-Штасфурт) како дел од реформата во 2007 г.
Ѓорѓи Наумов
Ѓорѓи Наумов – Шоферо ( во —  во ) — македонски комунист, борец за слобода на Македонија, револуционер и учесник во НОВ.
Биографија
По професија бил автомеханичар. Заедно со својот брат Стив Наумов, се вклучил во комунистичкото движење пред Втората светска војна. Непосредно пред окупацијата на Македонија во април 1941 година, станал член на КПЈ. Бил еден од главните организатори на антифашистичката борба во Битола и Битолско. Заради тоа, како и поради своето војничко искуство, бил поставен за командир на Првиот битолски партизански одред „Пелистер“, формиран на 22 април 1942 година. Набрзо, на почетокот на мај, во близина на селото Лавци, бил заробен од бугарската војска и полиција. Бил подложен на долготрајна и жестока тортура. Откако бил осуден на смрт со бесење од битолскиот окупаторски суд, казната му била извршена во скопскиот затвор на 21 јули 1942 година.
Во негова чест, Средното техничко училиште во Битола го носи неговото име.
Ула Стенберг
Ула (Јохана Улрика) Стенберг, родена Колиандер (1792–1858) била шведски изработувач на дамаск.
Стенберг била ќерка на викар Нилс Јохан Колиандер во Јеншепинг. Таа била професионален изработувач на дамаск од 1822 година, а имала свое училиште за ткаење од 1830 година. Таа исто така дизајнирала свои шаблони од дамаск. Учествувала на ликовните изложби во палатата принц Карл во Стокхолм 1834-40 и во Стокхолм и Лондон во 1851 година и Париз во 1855 година. Таа имала кралски налог за назначување во Шведска и меѓународни клиенти.
Сандра О
Сандра О (англиски: Sandra Oh, корејски: 미주오) (родена 20 јули 1971) е позната канадска глумица. О има двапати добиено Џини награда и SAGA награда, еднаш се здобива со Златен глобус и четри пати е номинирана за Еми награда. Таа е најдобро позната по нејзината улога како Д-р Кристина Јанг во телевизиската серија на ABC Вовед во анатомија. Во 2005, 0 се појавува на списокот на 50 најубави личности во списанието People.
Ајзенштајнов прост број
Ајзенштајнов прост број — Ајзенштајнов цел број од обликот:
којшто е неделив или прост елемент во теоријата на прстени, односно неговите единствени Ајзенштанови деленици се единиците (±1, ±ω, ±ω2), a + bω и неговите изведени членови. Изведените членови, односно помножените единици, и конјугираните комплексни броеви од било кој Ајзенштајнов прост број се исто така прости броеви.
Особини
Ајзенштајновиот цел број z = a + b&omega е Ајзенштајнов прост број ако и само ако било кој од следните заемно исклучиви услови е задоволен:
Оттука следува дека апсолутната вредност на квадрат од секој Ајзенштајнов прост број е природен прост број или природен прост број на квадрат.
Примери
Првите неколку Ајзенштајнови прости броеви коишто се еднакви на природниот прост број од обликот 3n - 1 се:
Природните прости броеви коишто се складни на 0 или 1 со модул 3 не се Ајзенштајнови прости броеви, бидејќи се подложни на нетривијално разложување во Z[ω]. На пример:
Некои нереални Ајзенштајнови прости броеви се:
Што се однесува до конјугираните комплексни броеви и помножените единици, горенабројаните прости броеви, заедно со 2 и 5, се Ајзенштајнови прости броеви со [[апсолутна вредност којашто не надминува 7.
Големи прости броеви
Заклучно со март 2010, најголемиот познат реален Ајзенштајнов прост број е 19249 × 213018586 + 1, што е десетти најголем познат прост број, и истиот бил откриен од страна на Константин Агафонов. Сите поголеми познати прости броеви се Мерсенови прости броеви и биле откриени од страна на GIMPS. Реалните Ајзенштајнови прости броеви се складни на 2 со модул 3, а Мерсоновите прости броеви (освен најмалиот, 3) се складни на 1 со модул 3. Со тоа, ниту еден Мерсонов прост број не е Ајзенштајнов прост број.
Инженер за дигитален маркетинг
Инженер за дигитален маркетинг е член на маркетинг тим кој применува веб-технологија и дигитални платформи за маркетинг (како што се мрежно место, систем за е-пошта, CMS, CRM или друга софтверска апликација) заради постигнување на деловни цели во маркетингот. Тој е хибридна улога што вклучува и знаење за маркетинг и технологија. Потребата од инженери за дигитален маркетинг се појави како резултат на тоа што маркетингот се потпира на сè пософистицираните дигитални технологии.
Улога
Инженерот за дигитален маркетинг извршува или советува за извршување на дигиталната стратегија на компанијата. Тој или таа може да биде или дел од тимот за управување со високи маркетинг или да работи како консултант. Инженерот за дигитален маркетинг е одговорен за финалната архитектура, имплементација и управување со планот за дигитален маркетинг, вклучително и советување за користење дигитална технологија за подобрување на маркетингот и деловните резултати. Како инженер за дигитален маркетинг, тој или таа мора да имаат длабоко познавање во маркетингот, друштвените медиуми и длабокото познавање на интернет технологијата и нејзината употреба. Исто така, инженер за дигитален маркетинг е одговорен за создавање на различни стратешки маркетинг на различни платформи.
IC 1151
IC 1151 — галаксија во соѕвездието Персеј, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 1151 се споменува и како SS 20.
Откривање
Објектот е откриен на 9 јануари 1894 година од страна на Ајзак Робертс.
Податоци од набљудување
Според морфолошката класификација на галаксиите, IC 1151 е од видот EN.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 4 ч 30 м 52 с, а неговата деклинација, односно висината на лакот на тој агол, +35° 26' 42".
Други поделби
Проучување на IC 1151 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката.
NGC 7123
NGC 7123 — спирална галаксија во соѕвездието Индијанец, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 7123 се споменува и како ESO 75-27.
Откривање
Објектот е откриен на 24 јули 1835 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 7123 е од видот Sa. Видливиот сјај со голо око изнесува 12,2 m, а оној во рамките на интервалот од минималната до максималната честота 12,6 m, додека површинскиот сјај изнесува 13,4 m/лм2. NGC 7123 има привидни димензии од 3' х 1,1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 21 ч 50 м 46,4 с, а неговата деклинација, односно висината на лакот на тој агол, -70° 20' 2"". Положбениот агол на објектот е во износ од 146°.
Користена литература
""Southern Galaxy Catalogue"", Austin, Texas: University of Texas Monographs in Astronomy No. 4, 1985. (152,564)
Диор
Диор, позната и како Кристијан Диор СЕ (оригинален назив: Christian Dior SE ) — француска компанија за луксузни производи, под раководство на стопанственикот Бернар Арно, воедно раководител и на LVMH (Луј Витон), најголемата луксузна групација во светот. Диор самите поседуваат 42% од акциите и 5% од акциите со право на глас во LVMH.
Основана во 1946 година од страна на истоимениот дизајнер Кристијан Диор, денес компанијата дизајнира и продава облека, кожни производи, модни додатоци, обувки, накит, часовници, парфем, шминка и производи за нега на кожата одржувајќи ја традицијата како творец на високата мода. Производите се продаваат преку ланецот продавници за малопродажба низ светот, како и преку нивната интернет продавница.
Meѓу многуте конкуренти на куќата Диор се и модните куќи: Шанел, Ив Сен Лоран, Гучи, Версаче, Прада.
Основање
Куќата на Диор е отворена во 1946 во Париз. Меѓутоа сегашната корпорација Диор како година на отворање ја прославува 1947 Компанијата Диор ја финансирал стопанственикот Марсел Бусак. Новата куќа за висока мода станала дел од текстилниот бизнис со кој Бусак веќе управувал. Капиталот бил 6 милиони и броел 80 вработени. И покрај репутацијата на Бусак, „дека држи се под контрола“ Кристијан Диор имал тогаш невообичаено голем удел во неговата истоимената марка (правно управување,неконтролирани акции во фирмата и една третина од профитот пред оданочување). Креативноста на г-дин Диор исто така му овозможила и убава плата.
New Look
На 12 февруари 1947, Диор ја промовирал својата прва модна колекција за пролет-лето 1947. Изложбата на „90 модели од неговата прва колекција на 6 кукли“ се прикажале во салоните на седиштето на компанијата. Првенствено првите две линии биле наречени „Corolle“ и „Huit“. Меѓутоа, новата колекција во модната историја останала позната како New Look. Одлика на оваа линија е тесна половина и долго здолниште кое паѓа под подколеницата, истакнувајќи ги колковите и градите.
Во време на повоените забрани за ткаенина, Диор за своите творби користел околу 18 метри екстравагантни ткаенини. New Look станал многу популарен и влијаел на други дизајнери од педесеттите години. Како резултат на тоа, Диор добил значајни клиенти од Холивуд, САД и европската аристократија.
Париз кој по Втората светска војна ја изгубил својата позиција како главен град во светот на модата, повторно ја добил својата ценета позиција, а тоа делумно и благодарение на вниманието што го добил New Look на Диор.
Парфемите Диор
Информациите кои се достапни за основањето на парфемите Кристијан Диор се контрадикторни. Сите тврдења се за периодот помеѓу 1947 и 1948. Компанијата Диор запишала дека основањето на парфемите Диор било во 1947, со промоцијата на првиот парфем Miss Dior. Диор направил револуција во индустријата со парфеми со лансирањето на многу популарниот парфем Miss Dior, именуван по Кетрин Диор, сестрата на Кристијан Диор.
Компанијата Диор поседувла 25%, менаџерот на парфемите Коти поседувал 35% а Бусак поседувал 40% од бизнисто со парфеми. Пјер Карден бил на чело на Диор од 1947 до 1950. Во 1948 во Њујорк била создадена посебната филијала за парфемите. Диор во 1949 исто така Њујорк, на аголот на 5тата Авенија, ја отворил и својата луксузна конфекциска куќа. Во 1949 лансиран е парфемот Diorama, а до 1949, The New Look сама остварила профит од 12,7 милиони.
Ширење на компанијата
Ширењето од Франција започнало при крајот на 1949 година со отворањето на бутикот Кристијан Диор во Њујорк. До крајот на годината модата на Диор остварила 75% од модниот извоз на Париз и 5% од вкупниот приход од извозот на Франција. Во 1950, Жак Руе, генералниот менаџер на Диор, смислил лиценцирана програма за да се стави видливо веќе познатото име на Кристијан Диор на различни луксузни производи. Прво било ставено на вратоврски, а брзо потоа и на трикотажа, чорапи, крзно, капи, ракавици, чанти, накит, долна облека и шалови. Лиценцирањето се покажало како профитабилен потег и станало тренд кој и денес е актелен и го применуваат сите модни куќи. Исто така во 1950, Кристијан Диор бил ексклузивен дизајнер на фустаните на Марлен Дитрих во филмот Страв на сцена на Алфред Хичкок. Во 1951, Диор ја објавил својата прва книга Јас сум моден творец.
И покрај европските обожаватели на компанијата, во тоа време во САД се создавал повеќе од половина од приходот. Дел од моделите на Кристијан Диор биле изложени и во Лондон во 1952. Во 1953, била лансирана првата линија на чевли од Диор. До крајот на 1953 компанијата управувала со цврсто докажани локации во Мексико, Куба, Канада и Италија. Како што растела популарност на производите на Диор, така се зголемувал и бројот на фалсификатите. Овој нелегален бизниз го поддржувале жените кои не можеле да си ги дозволат луксузните производи. До средината на педесеттите куќата Диор управувала со многу ценета модна империја. Првиот бутик Диор бил отворен во 1954 година. Во чест на принцезата Маргарет и војвотката од Марлборо, модната ревија на Диор во 1954 се одржала во палатата Блемхајн. Кристијан Диор помеѓу 1954 и 1957 лансирал многу успешни модни линии. Сепак ниедна не беше блиску до силното влијаниe на New Look. Првиот кармин Диор бил промовиран во 1955. До десетгодишнината на компанијата, во 1956, биле продадени 100 000 парчиња облека. Кристијан Диор во 1956 создал 14 фустани за Ава Гарднер за филм на Марк Робинсон. На 4 март 1957 Кристијан Диор се појавил насловната страна на магазинот Тајм. Дизајнерот набргу потоа, во 1957, умрел од трет срцев удар. Волшебното влијание на креативната модна генијалност на Диор му донела препознатливост како една од најголемите личности во модната историја а неговото име станало синоним за вкус и луксуз.
Ив Сен Лоран
Смртта на главниот дизајнер ја ставила куќата на Диор во хаос а генералниот менаџер Жак Руе сакал да ги затвори филијалите ширум светот. Оваа опција не им се допадна на носителите на дозвола на Диор и на француската модна индустрија. Диор бил премногу важен за финансиската стабилност за индустијата да дозволи да се случи такво нешто. За да ја врати куќата на нозе, истата година Руе го промовирал 21 годишниот Ив Сен Лоран како уметничкиот директор. Лорен се приклучил на куќата во 1955, откако главниот дизајнер лично го избрал за свој прв и единствен главен асистент. Лорен во 1958 првично покажал дека е најдобриот избор по дебито на неговата прва колекција за Диор. Облеката била прецизно изработена и совршено ускладена со истите префинети ткаенини, но нивниот млад дизајнер моделите ги направил помеки, појасни и лесни за носење. Сен Лоран го поздравиле како национален херој. Охрабрени од неговиот успех, неговите дизајни станале посмели, кулминирајќи во 1960, инспирирани од егзистенцијалистите во кафулињата и џез клубовите во Сен-Жермен де Пре, во Париз. Неговиот боемски изглед во 1960 бил остро критикуван. Марсел Бусак бил бесен а кога Лоран го повикале во војска и морал да си замине од компанијата, никој не се спротивставил. Ив Сен Лоран си заминал после 6 создадени колекции за Диор.
Марк Боан
Дизајнерот Боан го заменил Лоран во Диор на крајот на 1960. Боан го вметнал неговиот конзервативен стил во неговите колекции. Боан добил пофалби од Ребека Арнолд дека е човекот кој ја одржал марката Диор „во чекор со модата, а сепак создавајќи елегантна облека погодна за носење.“ Дизајните на Боан биле многу ценети од истакнати општествени фигури. Глумицата Елизабет Тејлор нарачала 12 фустани Диород колекцијата пролет- лето 1961 на Боан.
Парфемот на Диор Diorling излегол во 1963 а машкиот парфем Eau Sauvage излегол во 1966. Филип Гилбор, асистентот на Боан во 1967 ја лансирал првата француска конфекциска колекција Мис Диор. Ова не било истото со веќе постоечката конфекциска продавница во Њујорк отворена во 1948. Во 1968, филијалата за парфеми Диор била продадена на Моет-Енеси (што подоцна ќе стане LVMH) заради пропаѓањето на текстилната компанија на Бусак (кој сè уште бил сопственик на Диор). Сепак, ова немало влијание врз работењето на модната куќа Диор, па во 1969 бил започнат бизнисот за козметика Кристијан Диор, со создавање на ексклузивна линија. По ова, во 1970, Боан ја лансирал првата машка колекција на Диор костуми. Во Франција во 1973 била создадена конфекциската колекција за крзно од Кристијан Диор, а потоа истата се произведувала под лиценца во САД, Канада и Јапонија. Првиот часовник Диор „Црна Месечина“ бил објавен во 1975 година. Модели од високата мода на Диор носеле принцезата Грејс од Монако, првата дама на Никарагва Хоуп Портокареро, принцезата Александрија од Југославија и лејди Памела Хикс на свадбата на принцот Чарлс и лејди Дајана Спенсер. Во 1978 групацијата Бусак поднела барање за стечај и целиот имот (заедно со оној на Кристијан Диор) ги купила групацијата Вило со дозвола од судот за трговија во Париз. Парфемот Dioressence бил лансиран во 1979 година.
Џанфранко Фере
Во 1980, Диор го лансирал машкиот парфем Jules а во 1985 познатиот женски парфем Poison. Истата година Бернар Арно станал претседател, извршен и управен директор на компанијата. По доаѓањето на Арно работењето на Диор драстично се подобрило. На 40 годишнината од првата колекција на Диор, Парискиот музеј за мода посветил изложба на Кристијан Диор. Во 1988, Диор во сопственост на Арно земал удел од 32% од акционерскиот капитал на Моет-Енеси-Луј Витон (LVHM) преку својата подружница Жак Робер, притоа создавајќи го она што ќе прерасне во една од водечките и највлијателните компании за луксузни производи во светот. Италијанецот, Џанфранко Фере го заменил Боан на позицијата главен дизајнер во 1989 година. Првиот кој не бил Французин зад себе го оставил она што традиционално потсетува на Диор, флертот и романтичноста, а вовел концепт и стил кој се опишувал како префинет, одмерен и јасен. Фере управувал со дизајните за колекциите за висока мода. Во 1989 бил отворен бутик на Хаваи и уделот на Жак Робер во LVHM пораснал на 44%.
Во 1990 биле отворени уште бутици Диор во елитниот Њујорк, Лос Анџелес и во купувачките области во Токио. Уделот во LVHM пораснал на 46%. Во 1990 исто така била промовирана друга колекција на часовници, именувана Багера (Bagheera), инспирирана од кружниот дизајн на часовниците Црна месечина (Black Moon).Во 1991 бил лансиран парфемот Dune.
Приходот на Диор за 1990 бил 129,3 милиони американски долари, со заработувачка од 22 милиона американски долари. Диор сега бил препознатлив во три категории: Се отвориле бутици во целосна сопственост на компанијата во Хонгконг, Сингапур, Куала Лумпур, Хаваи, Кан и Ваикики, дополнувајќи ги веќе постоечките продавници сместени во Њујорк, Хаваи, Париз и Женева. Ова овозможило да се зголеми профитот од директна продажба и да не се менуваат реномираните локации. Во 1992 парфемот Мис Диор бил повторно лансиран. До 1993 приходот на компанијата се зголемил на 177 милиони американски долари,со заработувачка од 26,9 милиони американски долари.
Џон Галијано
Под влијание на Ана Винтур, главна уредничка на списанието Вог, извршниот директор Арно во 1997 го назначил Џон Галијано како замена на Фере. Изборот на британски дизајнер намессто француски, покажувало дека во Франција се смалува изборот. Самиот Арно изјавувал дека иако би сакал француски дизајнер, „талентот сепак нема националност“. Тој дури го споредил Галијано со самиот Кристијан Диор, велејќи дека Галијано има креативен талент многу близок до оној на Диор.Тој ја имал истата мешавина на романтизмот, феминизмот и модерното, што го симболизирало господинот Диор. Во сите негови творби, неговите костими, неговите фустани, можела да се најде сличност со стилот на Диор. Галијано предизвикал понатамошен интерес за Диор со малку контроверзни ревии како Ревијата на бездомници, каде моделите биле облечени во весници и кеси од хартија. Се смета дека Галијано ја револуционирал Диор повеќе преку неговите рекламни кампањи отколку преку неговите дизајни
На 15 октомври 1997 на отворањето на централната продавница на Диор биле многу познати личности вклучително Никол Кидман, Деми Мур и Жак Ширак.
Машка линија Диор (Dior Homme)
Во 2001, бутикот за мажи Диор повторно се отворил со нов „современ машки концепт“ и стекнал познати клиенти, меѓу кои и Бред Пит и Мик Џегер. Во 2004 година се отворил и ексклузивен машки бутик Диор во Париз каде што била изложена целата машка колекција. На 20 Февруари 2002 година, компанијата во Милано го отворила првиот бутик за мажи. До 2002, во целост работеле 130 места. На 3 Јуни 2002, Американски совет за модни творци (CFDA) на Слиман му ја доделил награда за „Интернационален дизајнер на годината“. На 7 декември 2003, Бернар Арно, неговата жена Клое Севини, и Сидни Толедано лично присуствуваа на отворањето на Бутикот Диор во Омотесандо, област во Токио. Вториот ваков бутик бил отворен во 2004 во елитната шопинг област на Токио, Гинза. Во 2007, Крис Ван Аш бил назначен за нов уметнички директор на машката колекција Диор. Подоцна во истата година тој ја промовирал својата прва колекција.